**A Jogtörténeti Tanszék gyakorlati órái**

Tájékoztató

Jogász szak, nappali tagozat, 2024/2025-ös tanév, II. félév

 A gyakorlati foglakozások célja, hogy a hallgatók aktívan vegyenek részt az óra menetében, a felvetett kérdésekről beszélgetések alakuljanak ki. Ez a cél többféleképpen is megvalósulhat. A gyakorlatvezető **kijelölhet elolvasandó tananyagrészeket**, amelyet aztán a gyakorlaton közösen megbeszélnek. **Forrásszövegeket oszthat ki**, amelyeket közösen elemeznek. Egyetemes állam- és jogtörténet 2. tárgyból Dr. Szigeti Magdolna tanárnő a tanszék honlapján is elérhetővé tesz a gyakorlati foglalkozásokon használható forrásszövegeket*.* **Egy-egy hallgató referátummal is készülhet**, amelyet aztán közösen megvitatnak. A referátum hossza maximum 15 perc lehet, a hallgatói előadások a 45 perces foglakozás legfeljebb egyharmadát tehetik ki.

 A gyakorlat sikeres teljesítése a vizsgára bocsátás feltétele. **Aki tehát a gyakorlatot nem teljesíti, Magyar jogtörténetből, illetőleg Egyetemes állam- és jogtörténet 2.-ből a kollokviumra be sem jelentkezhet.**

 A gyakorlat teljesítésének feltétele **a foglalkozásokon való részvétel,** illetőleg **legalább egy zárthelyi dolgozat eredményes megírása.** A dolgozato(ka)t úgy kell megírni, hogy a hallgató legkésőbb a szorgalmi időszak utolsó előtti hetéig az aláírást megszerezhesse. A határidő nem vonatkozik arra az esetre, ha a hallgató hiányzása miatt az technikailag nem valósítható meg. Ebben az esetben a pótlásról a gyakorlatvezetővel kell egyeztetni.

 A gyakorlati órákról – tárgyanként – **a félév folyamán legfeljebb két alkalommal lehet hiányozni.**

Magyar jogtörténet gyakorlat

*(ajánlott témakörök)*

* A magyar jogtörténet korszakai, a jogforrási rendszer.
* A magyar magánjog fejlődése I*. (A magánjog fejlődésének korszakai, forrásai. A személyek joga)*
* A magyar magánjog fejlődése II. *(Házassági jog; dologi jog)*
* A magyar magánjog fejlődése III. *(Kötelmi jog, öröklési jog)*
* A magyar kereskedelmi jog fejlődése. A szellemi alkotások joga.
* A magyar büntetőjog korszakai, s azok jellemzői. A magyar büntetőjog forrásai, és kodifikációja. A magyar büntetésvégrehajtási jog fejlődése.
* Az általános részi elemek fejlődése a magyar büntetőjogban.
* A különös részi elemek fejlődése a magyar büntetőjogban.
* A középkori és újkori magyar perjog története.
* A polgári perjog fejlődése a XIX. századtól.
* A büntető perjog fejlődése a XIX. századtól.

Egyetemes állam- és jogtörténet 2. gyakorlat

*(ajánlott témakörök)*

* Az USA alkotmányjoga, változások a 20. századig
* Franciaország alkotmányai a 20. századig
* A német államok alkotmányos helyzete a 19. században, az egységes német állam 1871-ben és 1919-ben
* A belga és az olasz alkotmányfejlődés, az osztrák alkotmányjogi változások
* A 20. századi diktatúrák. A két Németország alkotmányjogi különbségei, és az újraegyesítés
* A modern francia polgári jogi szabályozás
* Az ABGB és a BGB
* A modern francia büntetőjogi szabályozás
* Az olasz büntetőjogi szabályozás a 19. században
* Európai egységkoncepciók

Budapest, 2025. február hó

Jó felkészülést kíván:

 Dr. Szabó István

tanszékvezető